cyanic-selkie/wikianc huggingface dataset:
Batman Begins
Arvioita
Turun Sanomien Tapani Maskulan mielestä Nolan ohjaamassa Batman-elokuvaa tai Ang Lee ohjaamassa Hulkia on vähän sama kuin jos Aki Kaurismäki laitettaisiin Suomessa ohjaamaan Vares-elokuvaa. Hänestä Batman Begins on ambivalentti tarina, joka esittelee päähahmon toisaalta taruolentona, mutta toisaalta rakentaa tälle turhan psykologisoivan ja realistisen menneisyyden: ”Batman Begins on synkistelevä moraliteetti maailman rikkaimmasta miehestä, joka imperiuminsa huipulla käyttää valtaansa vääryyksien korjaamiseen tajuamatta lainkaan edustavansa vastustajansa tavoin systeemin kielteisintä ja omahyväisintä ilmentymää. Edeltäneiden yön ritarien kepeät muuntautumiset nahjuksesta sulavaksi akrobaatiksi kierrätetään nyt sisäistyneeksi pohdiskeluksi oikeudenmukaisuuden kaksijakoisesta olemuksesta.”
Eduard Buchner
Eduard Buchner (20. toukokuuta 1860 – 13. elokuuta 1917) oli saksalainen biokemisti, joka sai Nobelin kemianpalkinnon vuonna 1907 biokemian tutkimuksesta ja soluttomasta käymisestä.
Vuonna 1884 Buchner aloitti kemian opinnot Adolf von Baeyerin johdolla ja botaniikanopinnot opettajanaan Karl Wilhelm von Nägeli. Työskenneltyään Otto Fischerin kanssa hänelle myönnettiin tohtorin arvo Münchenin yliopistoon.
Vuonna 1900 Buchner avioitui Lotte Stahlin kanssa.
Ensimmäisessä maailmansodassa hän palveli majurina eturintaman sairaalassa Focșanissa, Romaniassa. Hän haavoittui 3. elokuuta 1917 ja kuoli saamiinsa vammoihin kymmenen päivää myöhemmin Münchenissä.
Jooseppi
Jooseppi on suomalainen miehen etunimi. Nimi Jooseppi on suomalainen vastine raamatulliselle Joosef-nimelle.
Digi- ja väestötietoviraston mukaan Jooseppi-nimen on 1900-luvun alusta vuoden 2019 loppuun mennessä saanut noin 2 450 henkilöä.
Collections
Collections on Sony BMG -levy-yhtiön kokoelmalevysarja. Siihen kuuluu sekä suomalaisten että muun maalaisten artistien kokoelmia.
Viikolla 39 vuonna 2007 sarja täydentyi 10 suomalaisella julkaisulla.
War Child
War Child on Jethro Tull -yhtyeen lokakuussa 1974 julkaistu albumi. Alun perin kyseessä oli elokuvaprojekti, jonka yhteydessä olisi julkaistu tupla-albumi, mutta tämä kariutui rahoituksen puutteeseen. Elokuvaa varten sävellettyä musiikkia löytyy albumin remasteroidulta versiolta.
Kappaleet
Kaikki kappaleet kirjoittanut Ian Anderson.
Franklinin piirikunta (Louisiana)
Franklinin piirikunta on Yhdysvaltojen Louisianan osavaltiossa sijaitseva piirikunta. Sen väkiluku oli 20 015 vuonna 2019. Piirikunnan hallintokeskus on Winnsboron kaupunki. Piirikunta on perustettu vuonna 1843.
Tumareseptorit
Tumareseptorit ovat proteiineja, jotka sopivan molekyylin eli ligandin sidottuaan sitoutuvat tiettyyn kohtaan tuman DNA:ssa vaikuttaen siten tiettyjen geenien transkriptioon lisäävästi tai vähentävästi, jolloin näiden geenien koodaamien proteiinien tuotanto solussa kasvaa tai vähenee. Tumareseptoreita on vain eläimissä, eikä esimerkiksi sienissä, kasveissa tai edes eläimiä sukulaisuussuhteeltaan lähimpänä olevissa kaulussiimaeliössä.
Tumareseptorit poikkeavat muista reseptoreista ainakin kolmessa asiassa. 1. Ne eivät ole kiinni solukalvossa vaan ovat tumassa tai yleensä solulimassa. 2. Tumareseptorien ligandit ovat usein rasvaliukoisia ja ne voivat siksi läpäistä solukalvon. 3. Muiden reseptorien signaalit välittyvät muiden, toisioläheteiksi kutsuttujen, aineiden kautta. Tumareseptorit taas vaikuttavat suoraan kohteeseensa, joka on DNA. Jälkimmäisen eron takia tumareseptorit voidaan reseptorien sijaan pikemminkin mieltää ligandien aktivoimiksi transkriptiotekijöiksi.
Rakenne
pienoiskuva|400px|Yllä: kaavakuva tyypillisen tumareseptorin proteiinidomeenien järjestyksestä peptidiketjussa N-terminaalista C-terminaaliin. Alla: DNA:han sinkkisormista kiinnittynyt tumareseptori. Rakenteesta puuttuvat domeenit on esitetty katkoviivoin. Punainen katkoviiva: N-terminaalinen domeeni. Sininen: DNA:ta sitova domeeni. Pinkki katkoviiva: saranadomeeni. Vihreä: ligandia sitova domeeni (punainen on ligandi). Oranssi katkoviiva: C-terminaalinen domeeni. Tumareseptorit ovat suoria peptidiketjuja, kuten proteiinit yleensäkin. Ketjun alueet voidaan jakaa viiteen osaan eli proteiinidomeeniin:
Tumareseptorit voivat olla aktiivisia eli vaikuttaa DNA:han sitoutumalla siihen joko yksistään eli monomeereinä tai pareittain eli dimeereinä. Dimeerit voivat olla homodimeereitä tai heterodimeereitä (katso: proteiinien kvaternäärirakenne).
Luokittelu
Tumareseptorit voivat olla aktiivisia eli vaikuttaa DNA:han sitoutumalla siihen joko yksistään tai pareittain. Reseptorien sitomien DNA-alueiden emäsjärjestys eli sekvenssi on tietynlainen. Näitä sekvenssejä kutsutaan hormonivaste-elementeiksi (HRE). Jos reseptorit ilmenevät pareittain, HRE-sekvenssejäkin on kaksi. Jos sekvenssit ovat osin samanlaiset, voivat samanlaiset alueet olla DNA:ssa perättäin symmetrisesti, jolloin toista sekvenssiä sanotaan suoraksi toistosekvenssiksi (eng. direct repeat) ja toista käänteistoistosekvenssiksi (eng. inverted repeat). Muussa tapauksessa molemmat sekvenssit ovat suoria toistosekvenssejä.
Mangelsdorfin ja kollegoiden vuonna 1995 ehdottama tumareseptorien luokittelu pohjautuu osin edellä esiteltyihin käsitteisiin. Tätä luokittelua käytetään laajalti ja siinä on neljä luokkaa, jotka on esitelty alla.
Luokka I
pienoiskuva|520px|Esimerkki luokan I tumareseptorin toiminnasta. 1. Hormoni läpäisee [[solukalvon ja sitoutuu soluliman tumareseptoriin, joka on tässä esimerkissä kiinnittyneenä johonkin lämpösokkiproteiiniin (HSP). 2. Hormonin sitoutuminen poistaa HSP:n ja tumareseptori tuottaa dimeerin toisen ligandin aktivoiman tumareseptorin kanssa. 3. Dimeeri siirtyy tumahuokosen kautta tumaan. 4. Dimeeriin kiinnittyvät vaaditut transkriptiotekijät ja reseptori liittyy DNA:han. 5. RNA-polymeraasi tuottaa reseptorin ohjastamana tietystä geenistä mRNA:n, josta muodostuu translaatiossa tämän geenin koodaama proteiini.]] Luokan I reseptorit eli steroidireseptorit ovat aktiivisia keskenään samanlaisina reseptoripareina eli homodimeereinä. Reseptoreista toinen sitoutuu DNA:ssa suoraan toistosekvenssiin ja toinen käänteistoistosekvenssiin.
Ihmisissä luokkaan I kuuluvat muun muassa (suluissa ovat reseptorien tärkeimmät sisäsyntyiset ligandit):
Luokka II
Luokan II reseptorit eli RXR heterodimeerit ovat aktiivisia keskenään erilaisina reseptoripareina eli heterodimeereinä. Reseptoreista toinen on aina retinoidi-X-reseptori eli RXR ja toinen on jokin muu tumareseptori. Reseptoreista molemmat sitoutuvat yleensä suoriin toistosekvensseihin, mutta joskus toinen sekvensseistä on käänteistoistosekvenssi.
Luokan II reseptoreissa toinen tumareseptori vaatii aktiivisuuteen RXR:n. Yksittäinen RXR taas voi muodostaa toisen RXR:n kanssa homodimeerin, joka on aktiivinen eli se voi vaikuttaa DNA:han. Luokan II reseptorit voivat olla toiminnaltaan sallivia (eng. permissive), jolloin dimeerin aktivaatioon riittää se, että se vain toinen dimeerin reseptoreista sitoo ligandin. Jos molempien tulee sitoa ligandi samanaikaisesti, on dimeeri ei-salliva (eng. non-permissive).
Ihmisissä luokkaan II kuuluvat muun muassa (suluissa ovat reseptorien tärkeimmät sisäsyntyiset ligandit):
Luokka III
Luokan III reseptorit eli dimeeriset orvot reseptorit ovat dimeereitä ja yleensä homodimeereitä. Yleensä reseptoreista molemmat sitoutuvat suoriin toistosekvensseihin. Nämä eroavat luokan I ja II reseptoreista siten, että niille ei ole tunnistettu ligandia, jonka takia niitä kutsutaan orvoiksi.
Luokka IV
Luokan IV reseptorit eli monomeeriset orvot reseptorit ovat ligandiltaan tuntemattomia luokan III reseptorien tapaan, mutta luokan IV reseptorit ovat monomeerejä.
Kristiina Holm
Kristiina Holm on suomalainen tietokirjailija ja aineenopettaja. Hän on laatinut oppikirjoja ja muita oppimateriaaleja yläkoulujen ja lukioiden käyttöön. Hän sai tammikuussa 2019 Suomen tietokirjailijat ry:n myöntämän Oppikirjailijapalkinnon.
Holm aloitti työnsä oppikirjailijana 2000-vuosikymmenen loppupuolella. Hänen töitään ovat yläkoulun uskonnonopetuksen vanha ja uusi Lipas-sarja, yläkoulun elämänkatsomustiedon kirja Etiikkaa elämänkatsomustietoon sekä lukion psykologian Mieli- ja Motiivi-sarjat. Hän on laatinut myös opettajan aineistoja, tehtäväkirjoja ja digitaalisia koetehtäviä oppimateriaaleihin sekä ideoinut oppitunneilla käytettäviä sähköisiä pelejä. Oppiarvoltaan Holm on kasvatustieteen tohtori. Hän työskentelee uskonnon, elämänkatsomustiedon ja psykologian lehtorina sekä opetusharjoittelun ohjaajana Helsingin Normaalilyseossa.
Juuso
Juuso on suomenkielinen miehen etunimi. Nimi pohjautuu Raamatun nimeen Joosef. Juuson nimipäivä on 19. maaliskuuta. Suomessa on vuoden 2019 loppuun mennessä ollut 11 085 Juusoa. Juuso esiintyy myös sukunimenä.
Emil Rautaharju
pienoiskuva|Emil Rautaharju 1930-luvun alussa. Emil Fredrik Rautaharju (ent. Zitting, 1. syyskuuta 1875 Nilsiä – 11. helmikuuta 1947 Vehmersalmi) oli suomalainen poliitikko. Hänen puolueensa oli Kansallinen Kokoomus.
Rautaharju syntyi maanviljelijäperheeseen ja oli itsekin siviiliammatiltaan maanviljelijä. Hän viljeli maata synnyinkunnassaan Nilsiässä vuosina 1893–1904 ja Kuopion maalaiskunnassa, sittemmin Vehmersalmella (kunnan itsenäistyttyä), vuodesta 1904.
Rautaharju oli naimisissa. Hänen puolisonsa oli Lydia Henrika Jalkanen, jonka kanssa hän avioitui vuonna 1906. Kansanedustajana vuosina 1926–1927 toiminut Olli Zitting oli Rautaharjun veli.
Rautaharju kuoli helmikuussa 1947, 71-vuotiaana.
3281 Maupertuis
3281 Maupertuis on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Löytö on tehty Turussa, ja se on nimetty Suomessa 1700-luvulla vierailleen ranskalaisen tutkijan mukaan.
Maupertuis’n likimääräinen läpimitta on 13 kilometriä. Kohde sijaitsee Auringosta suunnilleen 2,35 kertaa niin kaukana kuin Maa, ja sen kierros Auringon ympäri kestää noin 3 vuotta ja 7 kuukautta.
Geoff Sanderson
Ura
Hartford Whalers varasi Sandersonin vuoden 1990 NHL:n varaustilaisuudessa toisella kierroksella varausvuorolla 36. Ennen NHL-uraansa Sanderson edusti juniorina WHL:n Swift Current Broncosia kaudet 1988–1991.
Sanderson teki NHL-debyyttinä hänet varanneessa Hartfordissa kaudella 1990–1991 pelaten 2 ottelua runkosarjassa tehopistein 0+1. Ensimmäisellä täydellä kaudellaan NHL:ssä Sanderson teki 64 ottelussa tehopisteet 13+18=31. Kaudella 1992–1993 hän teki uransa parhaat pisteet runkosarjassa tekemällä 82 ottelussa tehopisteet 46+43=89. Sanderson pelasi kaudet 1991–1997 Hartfordissa lukuun ottamatta NHL:n työsulun takia pelattua 12 ottelua SM-liigan HPK:ssa. Sanderson teki HPK:ssa pelaamissaan otteluissa tehopisteet 6+4=10. Hartfordin aikanaan Sanderson pelasi NHL:n tähdistöottelussa vuosina 1994 ja 1997.
Sanderson pelasi Buffalossa kolme kautta vuosina 1997–2000 ja pääsi kaudella 1998–1999 Stanley Cup -finaaleihin, joissa kuitenkin Dallas kaatoi Buffalon otteluvoitoin 4–2.
Buffalo ei suojannut Sandersonia vuoden 2000 laajennusdraftissa jolloin Columbus Blue Jackets varasi Sandersonin numerolla 24. Columbuksessa Sanderson pelasi kaudet 2000–2004 ja teki ensimmäisellä kaudellaan joukkueessa tehopisteet 30+26=56. Kaudella 2002–2003 Sanderson teki kuudetta kertaa urallaan runkosarjassa vähintään 30 maalia, kun hän teki kaudella tehopisteet 34+33=67.
Sanderson palasi Vancouver Canucksiin kaudeksi 2003–2004. Hän edusti kausina 2003–2008 Vancouverin lisäksi Sveitsin pääsarjan Genève-Servettea, toistamiseen urallaan Columbus Blue Jacketsia, Phoenix Coyotesia, Philadelphia Flyersia ja Edmonton Oilersia ennen kuin lopetti uransa vuonna 2008.
Sanderson ei ole virallisesti ilmoittanut uransa loppumisesta, mutta hän ei ole pelannut otteluakaan kauden 2007–2008 jälkeen.
Sanderson on edustanut Kanadan maajoukkuetta vuosien 1993, 1994 ja 1997 jääkiekon maailmanmestaruuskilpailuissa, joissa hän voitti kultaa vuosina 1994 ja 1997.
Sandersonin serkut Wade Brookbank ja Sheldon Brookbank ovat myös jääkiekkoilijoita, jotka pelaavat NHL:ssä.
Kosmos-rakettiperhe
thumb|90px|Piirros Kosmos-3M -kantoraketista.
Kosmos on neuvostoliittolaisten ja venäläisten kantorakettien perhe, johon kuuluvat Kosmos-1, Kosmos-3, Kosmos-3M ja Kosmos-3MU -raketit. Ne perustuvat neuvostoliittolaiseen keskimatkan ohjukseen, jonka nk. GRAU-tunnus on 8K65. Sen kehitti Mihail Jangel.
Kehityshistoria
Ukrainan neuvostotasavallassa toiminut KB Južnoje-suunnittelutoimisto kehitti tämän kantoraketin 1960-luvun alussa. Kaksivaiheisen 65S3-kantoraketin esisuunnittelu oli valmis huhtikuussa 1961.
Ensimmäinen vaihe oli R-14-ohjuksen rakettimoottori, toinen vaihe S3 suunniteltiin erikseen Kosmos-kantorakettia varten.
Kantoraketti otettiin käyttöön vuonna 1961 Meteor-, Strela- ja Ptšela-satelliittien laukaisua varten. OKB-586 suunnitelutoimisto valitsi vuonna 1962 raketin valmistajaksi OKB-10-tehtaan, joka toimi Krasnojarskin aluepiirissä Itä-Siperiassa. Paikka tunnetaan nykyisin Železnogorskina.
18. elokuuta 1964 ensimmäinen 65S3-testiraketti vei Baikonurin kosmodromilta kolme koesatelliittia avaruuteen. Vuoteen 1968 mennessä oli Baikonurista tehty 14 Kosmos-raketin laukaisua. 15. toukokuuta 1967 alkoivat Kosmos-3M-rakettien koelaukaisut Plesetskin kosmodromilta. Hyötykuormana oli Kosmos-158-tietoliikennesatelliitti. Kantoraketti pystyi viemään avaruuteen jopa kahdeksan pientä satelliittia. Vuonna 1970 Kosmos-3M-kantoraketin tuotanto siirtyi PO Poljot-yhtiölle, joka toimii Siperian Omskissa. 26. tammikuuta 1973 tehtiin ensimmäinen Kosmos-3M-laukaisu Kapustin Jarista.
Käyttö
Raketeilla kuljettiin avaruuteen Tselina-O- (elektroninen tiedustelu), Strela 1M, 2M  (sotilaallinen tietoliikenne) ja Tsiklon-satelliitteja (sotilaallisia paikannus- ja tietoliikennesatelliitteja), Taifun-1 ja 2-satelliitteja (joita käytettiin puolustuksen tutkien kalibrointiin ja maaleiksi avaruusaseille) ja Tsikada-navigaatiosatelliitteja.
26. heinäkuuta 1973 tankattu Kosmos-3M räjähti Plesetskin kosmodromin laukaisualustalla 133 tappaen yhdeksän ihmistä.
Gunnar Tallberg
Gunnar Tallberg (23. joulukuuta 1881 Helsinki – 27. elokuuta 1931 Helsinki) oli suomalainen liikkeenjohtaja, kilpapurjehtija ja olympiamitalisti. Hän edusti Nyländska Jaktklubbenia.
Kosmos-rakettiperhe
Käyttö
1. tammikuuta 1996 mennessä oli laukaistu yhteensä 389 Kosmos 3-rakettia, Näistä 366 oli onnistunutta laukaisua. Sittemmin laukaisujen määrä on noussut yli 400:aan.
Vuonna 2010 Venäjän avaruusvoimat ilmoitti luopuvansa Kosmos-3M-kantorakettien tuotannosta.
Gunnar Tallberg
Tallberg kuului suomalaisen Lucky Girl -veneen miehistöön sen voittaessa 8mR-luokan olympiapronssia Tukholmasta 1912.
Makedonialaissodat
Ensimmäinen makedonialaissota käytiin vuosina 215 eaa. — 205 eaa. Makedonian kuningas Filippos V hyökkäsi Rooman liittolaisia vastaan toisen puunilaissodan aikana. Sota loppui Rooman kannalta epätavallisesti koska Filipposta ei kukistettu lopullisesti ja hän sai pitää suuren osan valtaamistaan alueista.
Toinen makedonialaissota käytiin 200 eaa. — 196 eaa. Rooma kukisti Makedonian täydellisesti.
Kolmas makedonialaissota käytiin 171 eaa. — 168 eaa. Filippoksen kuoltua hänen poikansa Perseus yritti nousta roomalaisia vastaan. Sodan jälkeen Makedonia jaettiin neljään pienempään Rooman hallintaan kuuluvaan alueeseen.
Neljäs makedonialaissota käytiin 150 eaa. — 148 eaa. Makedonia nousi viimeisen kerran kapinaan Andriskoksen johdolla. Hän väitti olevansa Perseuksen poika. Andriskoksen kukistamisen jälkeen Makedoniasta tehtiin lopullisesti Rooman provinssi.
Lehdonlampi (Keuruu)
Lehdonlampi on Keski-Suomessa Keuruulla Roosinpohjan kylän lähellä sijaitseva lampi, joka kuuluu Kokemäenjoen vesistöön.
Maantietoa
Lammen pinta-ala on 2,0 hehtaaria ja se on 300 metriä pitkä ja 100 metriä leveä.Lampi on luodattu ja siitä on julkaistu syvyyskartat. Lammen tilavuudeksi on saatu 52 200 kuutiometriä eli 0,052 miljoonaa kuutiometriä. Sen keskisyvyys on 2,6 metriä ja suurin syvyys on 3,8 metriä. Lammella ei ole kartan mukaan saaria. Sen rantaviivan pituus on 700 metriä. .
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Keurusselän alueella (35.62), jonka Keurusselän lähialueeseen (35.621) se kuuluu.
Yliskylä
Yliskylä on Laajasalon kaupunginosan noin 11 000 asukkaan osa-alue Kaakkois-Helsingissä.
Yliskylä on Laajasalon peruspiirin asutuskeskittymä; yli puolet laaja­salolaisista asuu Yliskylässä. Alueelle on sijoittunut myös pääosa saaren kunnallisista peruspalveluista.
Liikenne
Yliskylän läpi kulkee Laajasalon pääväylä Laajasalontie. Kaikki Laajasalosta ja Santahaminasta mantereelle kulkeva ajoneuvoliikenne kulkee Yliskylän läpi Laajasalon sillan kautta Herttoniemeen. Kevyen liikenteen yhteys on myös Laajasalon kanavan ylittävän jalankulkusillan ja Tammisalon kautta. Yliskylää palvelevat kaikki Laajasaloon kulkevat metron liityntälinjat sekä Laajasalon HSL-lähibussilinja.
Elokuussa 2016 päätettiin toteuttaa Kruunusillat-hanke, joka sisältää kymmenen kilometrin mittaisen raitiotieyhteyden ja kolme uutta siltaa Yliskylän ja Helsingin keskustan välille. Raitioliikenteen on tarkoitus alkaa Hakaniemeen vuonna 2027 ja keskustaan muutamaa vuotta myöhemmin.
Amerikanleijona
Amerikanleijona (Panthera leo atrox) oli Pohjois-Amerikassa ja Etelä-Amerikan pohjoisosissa jääkausien aikana 120 000–10 000 vuotta sitten elänyt leijonan suurikokoinen alalaji. Eläin oli afrikanleijonaa noin 25 prosenttia suurempi.
Piirteet
Leijona ylitti Beringinsalmen noin 35 000–20 000 vuotta sitten. Amerikanleijonan levinneisyysalue ulottui Alaskasta Peruun. Laji katosi monien muiden Amerikan suurpetojen tavoin noin 10 000 vuotta sitten. Syyksi on arveltu ihmisen vaikutusta, ilmastonmuutosta ja virustauteja tai näiden syiden yhdistelmää.
Amerikanleijona oli keskimäärin neljän metrin mittainen. Urosleijona painoi tyypillisesti noin 350 kilogrammaa ja naaras 280 kilogrammaa. Amerikanleijona muistutti kooltaan nykyistä amurin- eli siperiantiikeriä. Se joutui jakamaan elinalueensa muiden suurten petoeläinten, kuten tylppäkuonokarhun ja smilodonin kanssa. Amerikanleijonan aivot olivat suuret suhteessa sen ruumiinkokoon. Tämä on luultavasti antanut lajille valmiudet pitkälle kehittyneeseen ryhmäkäyttäytymiseen.
Luokittelu
Amerikanleijona luokitellaan alaheimoon Pantherinae yhdessä nykyisten suurten kissojen kanssa. Sen sukulaisuussuhteista on epäselvyyksiä, jotkut uskovat sen olevan läheisempää sukua tiikerille kuin leijonalle. 2000-luvun alussa tehtyjen geneettisten kokeiden perusteella uskottiin amerikanleijonan olevan leijonan ja jaguaarin välimuoto, joka ajan myötä olisi kehittynyt jaguaariksi. Myös sen kallosta ja hampaista tehtyjen tutkimusten avulla pääteltiin sen eronneen nykyisestä leijonasta ja olleen oma lajinsa. Uudet tutkimukset ovat kuitenkin osoittaneet sen olleen sittenkin yksi leijonan Panthera leo alalajeista, Panthera leo atrox.
Jäännökset
Ameikanleijonan löysi ja luokitteli paleontologi Joseph Leidy vuonna 1853. Leidyn löytämä amerikanleijonan leuka on nähtävillä Leidyn patsaan kädessä Philadelphiassa. Vaikka useimpia Amerikan megafaunan eläimiä on löydetty La Brean tervahaudoista, ei sieltä ole löydetty kovinkaan monta amerikanleijonan jäännöstä. Tämä saattaa johtua siitä, että amerikanleijona oli tarpeeksi älykäs välttääkseen tervahautoja, toisin kuin esimerkiksi runsaammin niistä löydetyt smilodon ja hirviösusi.
Katsastus (veneily)
Katsastus veneilyssä on valtakunnallinen erityissopimus. Toisin kuin rekisteröinti, katsastaminen on vapaaehtoinen toimenpide. Avomeripurjehduskilpailuihin osallistuvien veneiden on tosin täytettävä vähintään katsastusluokka 2:n vaatimukset.
Perusteet
Katsastuksen tärkeimpänä perusteena on Merilain 8 §:
Kilpaveneillä on oma katsastuksensa kutakin kilpailua varten; kilpakatsastus ei korvaa vuosikatsastusta, joskin esimerkiksi Espoo - Suursaari -kilpailussa katsastukseksi kelpaa toisen luokan vuosikatsastus.
Katsastuksen lisähyötynä voinee mainita, että useimmat vakuutusyhtiöt myöntävät 20 % vakuutusmaksualennuksen katsastetuille veneille. Useimmille vakuutusyhtiöille riittää se, kun alkuperäisestä runkokatsastuksesta tehdystä pöytäkirjasta tehty kopio luovutetaan sopimuksen tekemisen yhteydessä, vuosittaista kopiota ei pääsääntöisesti vaadita paitsi mahdollisesti vahinkojen yhteydessä.
Katsastuksesta laaditaan erillinen pöytäkirja kahtena kappaleena katsastajalle ja veneenomistajalle. Lisäksi kerhon myöntämään ja kommodorin allekirjoittamaan venetodistukseen tehdään vuosittain merkintä suoritetusta katsastuksesta. Lisäksi tällainen vene saa käyttää pursilippua ja seuraviiriä. Katsastettuun veneeseen kiinnitetään lisäksi erityinen liittojen merkeillä ja vuosiluvulla varustettu katsastustarra kyllin näkyvään paikkaan. Tarran pohjaväri on valkoinen, painoväri vaihtelee vuosittain. Tarran ulkoasu muuttui, kun Suomen Purjehdus ja Veneily ry korvasi kaksi aiempaa keskusliittoa vuoden 2011 alusta: aiemmin pyöreä tyylitelty pursilippukuvio ilman erikoismerkkiä muuttui neliön muotoiseksi.
Pursiseurojen vapaaehtoinen katsastusmenettely
Katsastus jakautuu perus- ja vuosikatsastukseen. Katsastus on voimassa vuoden kerrallaan; pääsääntöisesti se toimitetaan kesäkuun loppuun mennessä ja on voimassa seuraavan vuoden kesäkuun loppuun. Jos vene hankitaan myöhemmin tai on pitkään kunnostuksessa, asiassa voidaan myöntää kertaluonteisia poikkeuksia. Myös vieraan seuran katsastaja saa tehdä katsastuksen, mikäli seuralla ei ole omia tai nämä eivät eri syistä ehdi.
Katsastajat kouluttaa Suomen Purjehdus ja Veneily tai Suomen työväen urheiluliitto TUL. Lisenssi on voimassa neljä vuotta ja sen voi uusia kerran pelkällä ilmoituksella. Tämän jälkeen on käytävä päivityskurssi vähintään kahdeksan vuoden välein. Jos lisenssi vanhenee ilman ilmoitusta, koulutus on suoritettava kokonaan uudelleen.
Katsastettu vene merkitään kotiseuran venerekisteriin ja saa oikeuden käyttää seuransa pursilippua ja seuraviiriä.
thumb|250px|Vuoden 2016 katsastustarra
Peruskatsastus
Peruskatsastus voidaan tehdä aina kun siihen katsotaan olevan aihetta. Se tehdään kaksivaiheisena, toinen maissa ja toinen veneen ollessa vesillä käyttövalmiina. Muutoin peruskatsastus tehdään viiden vuoden välein.
Vuosikatsastus
Katsastuskohteita on viime vuosina lisätty, koska muutamissa venemalleissa on ollut aivan uusia vaarakohteita, muun muassa liian matalalla oleva potentiaalinen vuotokohde. Jotkut katsastajat suosivat kaksivaiheista katsastusta; näin erityisesti silloin, kun katsastaja toimii myös veneilykouluttajana. Tällöin esimerkiksi ylimmän asteen nuorisokoulutukseen tai aikuisten veneenkuljettaja/veneenpäällikkökoulutukseen voidaan liittää kaksivaiheisena toteutetun katsastuksen seuranta, jossa oppilaat saavat perehtyä erityyppisten veneiden rakenteisiin ja varustukseen. Menettely on saanut runsaasti kiittävää palautetta - erityisesti silloin kun kyseisiä veneitä on käytetty koulutuksen käytännön osion toteutukseen.
Katsastusluokat
Katsastus on aina riippunut veneen rakenteesta, merikelpoisuudesta ja varustuksesta. Tietyn tason ylittävät veneet on aina voitu katsastaa alempaan luokkaan kuin varustus sallisi jos omistaja on niin halunnut.
Katsastusluokkia oli alun perin kolme: 1, 2 ja 3 eli avomeri, rannikko ja saaristo. 1990-luvulla numerointi muutettiin kirjainluokiksi, jolloin pienimmille veneille luotiin uusi katsastusluokka D ja kaksi ylintä jaettiin kahtia A1, A2, B1 ja B2 -luokkiin. B2 -luokka oli tuolloin alin josta myönnettiin vakuutusmaksualennus.
Menettely osoittautui hankalaksi, ja lopulta päädyttiin nykyisin käytössä olevaan järjestelmään, jossa veneet katsastetaan niiden rakenteen, varustuksen ja purjehdusalueen mukaan neljään eri luokkaan:
Katsastusluokka 1: Avomeri
Purjehdusalue kattaa Itämeren, Pohjanmeren, Euroopan rannikkovedet ja Välimeren.
Pitemmät matkat - kuten esimerkiksi osanotto Atlantic Rally for Cruisers (ARC) -purjehduskilpailuun Kanariansaarilta Karibianmerelle tai maailmanympäripurjehdukset, sovitaan vakuutuksen ja varustuksen osalta tapauskohtaisesti erikseen.
Katsastusluokka 2: Rannikko
Suomenlahti, Pohjanlahti, Ahvenanmeri ja Itämeren läntiset rannikot Gotlannin, Öölannin ja Rügenin länsipuolella normaalioloissa. Riittävä Ruotsissa, Tanskassa ja Viron ja Venäjän Suomenlahden satamissa käyntiin omalla veneellä.
Katsastusluokka 3: Saaristo
Sisäsaaristo sekä olosuhteiden salliessa myös Merenkurkku ja Helsinki - Tallinna -väli.
Katsastusluokka 4: Suojaiset vesialueet
Suojaiset vedet ja suljetut kilparadat.
Haarajärvi (Keuruu, Pohjoisjärvi)
Maantietoa
Järven pinta-ala on 45 hehtaaria ja se on 1,2 kilometriä pitkä ja 800 metriä leveä.Järvi on luodattu ja siitä on julkaistu syvyyskartat. Järven tilavuudeksi on saatu 1,5 miljoonaa kuutiometriä eli 0,0015 kuutiokilometriä. Sen keskisyvyys on 3,2 metriä ja suurin syvyys on 11,8 metriä. Järvellä on kartan mukaan kaksi saarta. Sen rantaviivan pituus on 6,0 kilometriä. .
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Keurusselän alueella (35.62), jonka Keurusselän lähialueeseen (35.621) se kuuluu.
Pahalampi (Keuruu, Monttosvuori)
Pahalampi on Keski-Suomessa Keuruulla Keuruun taajaman lähellä sijaitseva lampi, joka kuuluu Kokemäenjoen vesistöön.
Maantietoa
Lammen pinta-ala on 2,1 hehtaaria ja se on 250 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 600 metriä. .
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Keurusselän alueella (35.62), jonka Keurusselän lähialueeseen (35.621) se kuuluu.
Herra Fantastinen
Herra Fantastinen, esiintynyt myös nimellä Mr. Suurenmoinen ja ihmemies, (60-luvulla myös Pitkäsormi) oikealta nimeltään Reed Richards on Marvel -kustantamon luoma supersankari, joka toimii Ihmenelosten johtajana. Hänen erikoisominaisuutensa on kyky venyttää omaa kehoansa, lisäksi hän työskentelee tiedemiehenä ja keksijänä. Hän on naimisissa Susan "Sue" Stormin kanssa ja heillä on kaksi lasta, Franklin ja Valeria.
Herra Fantastisen ensiesiintyminen Suomessa tapahtui Ihmesarjan numerossa 2 (1967); tässä käännöksessä hän esiintyi nimellä Richard Reed.
Historia
Yksi sukupolvensa rohkeimmista seikkailijoista ja nerokkaimmista mielistä, Reed Richards syntyi Evelyn Richardsille ja hänen aviomiehelleen Nathanielille, tiedenerolle jonka keksinnöt ja löydät tekivät perheestä melko varakkaan. Evelyn kuoli kun Reed oli vasta seitsenvuotias, ja Nathanielin piti kasvattaa poika yksin, hoivaten pojan selvää älykkyyttä ja pitäen huolta hänen koulutuksestaan. Käyden yliopistotason kursseja 14-vuotiaana Reed kävi neljää eri yliopistoa, saaden eri tutkintoja ennen teini-iän loppua ja opiskellen hienojen opettajien kuten Noah Baxterin, Harmon Furmintzin, Roderick van Nuysin ja tohtori Waltersin opetuksessa.
Staten yliopistossa Reed tapasi opiskelijatoveri Victor Von Doomin, egoistisen ja epävakaan neron joka kieltäytyi Reedin tarjouksesta asua kanssaan. Sen sijaan Richards asui jalkapallostipendin saaneen oppilaan Ben Grimmin kanssa, josta tuli Reedin paras ystävä. Huvittuneena Reedin unelmasta rakentaa joskus avaruusalus Ben lupautui vitsaillen lentämään sitä, jos Reed sen rakentaisi. Reedin muita huomattavia opiskelutovereita olivat Randolph James (Futuristi), Janus (Negamies) ja mahdollisesti Alyssa Moy. Reedin moniin tieteellisiin kollegoihin kuuluivat Abe Jankowitz, Harvey Jessup (Suurkoordinaattori), Gideon Carruthers ja Phillip Zolten Rambow. Muita Reedin vanhoja ystäviä ovat myös Milton Josh Ekler ja Sam Thorne. Opiskellessaan Statessa Doom viritteli kilpailua itsensä ja Reedin välille, yrittäen todistaa olevansa älykkäämpi. Kun Doom rakensi koneen, jolla hänen oli tarkoitus ottaa yhteyttä manalaan, Reed yritti varoittaa häntä laskelmien pienestä virheestä; ylpeä Doom kieltäytyi kuuntelemasta ja kone räjähti hänen kasvoilleen, arpeuttaen hänet pahasti ja ansaiten hänelle potkut yliopistosta.
Aikainen kosketus ihmeelliseen tuli kun Reed auttoi paljastamaan ja vangitsemaan muukalaisvakoojan yliopistolta, muistinsa menettäneen skrullin Zankorin; nuori Reed luovutti vakoojan supersankaritiimi Ensilinjalle, joka auttoi heitä estämään täyden mittakaavan valtauksen (tosin se maksoi monien hengen). Ollessaan Columbian yliopistossa Reed tapasi paljon nuoremman Sue Stormin, vuokraemäntänsä tyttären, joka ihastui Reediin välittömästi. Aluksi tämä tuntui Reedistä kiusalliselta, mutta myöhemmin he seurustelivat vakituisesti Sue omina yliopistovuosina; Reed ystävystyi myös Suen pikkuveljeen Johnnyyn. Yliopiston jälkeen Reed teki armeijatyötä meren toisella puolella, jonka jälkeen hänen vanha ystävänsä Alyssa Moy manipuloi hänet auttamaan pelastamaan aasialaisen hallitsijan prinssi Bayanin hylkiökenraali Lao-Tsen kynsistä. Otettuaan työpaikan DeMarco-laboratorioista Ranskassa Reed lähti Alyssan ja professori Francesca Fisherin kanssa etsimään mystistä esinettä, Bastin Kouraa, jonka he löysivät huolimatta Reedin vanhan kilpailijan Doomin sekaantumisesta. Reed jakoi monia muita seikkailuja Alyssan kanssa ympäri maailman, jopa kosien naista kerran, mutta he erosivat ystävinä. Palaten Amerikkaan Suen luo Reed sai hallituksen rahoituksen avaruusalusprojektilleen ja pyysi Beniä – joka oli nyt menestyksekäs koelentäjä ja astronautti – lentämään tehtävää.
Reed johti Ihmeneloset monia uhkia vastaan, huomattavimpina Namor Sukeltaja, harhaantunut atlantislainen soturi josta tuli Reedin kilpailija Suen kiintymyksen kohteena; Velho, paha nero joka perusti omat Kauhunelosensa kateellisena Reedille; ja Reedin vanha kilpailija Victor Von Doom, josta oli tullut haarniskoitunut superroisto Tohtori Doom ja vallannut kotimaansa Latverian valtaistuimen. Päätettyään vallata maailman ja tuhota Richardsin Doomista tuli pian Ihmenelosten suurin vihollinen. Namorista puolestaan tuli myöhemmin Ihmenelosten arvostettu ystävä ja liittolainen, vaikka Sue menikin lopulta naimisiin Reedin kanssa.
Heidän ensimmäinen lapsensa, Franklin, osoittautui valtavan voimakkaaksi mutantiksi, jonka vaihtelevat kyvyt ovat joko pelastaneet tai uhanneet sekä Ihmenelosia että maailmaa, pakottaen Reedin tekemään toimia Franklinin voimien hallitsemiseksi; eräässä sellaisessa tilanteessa Franklinin mieli suljettiin hetkeksi. Raivostunut Sue, joka jo tässä vaiheessa halveksi Reediä joka ei pitänyt häntä vertaisenaan, jätti aviomiehensä ja tiimin. Hänen paikallaan Ihmenelosissa toimi pitkän aikaa epäinhimillisten kuningatar Meduusa, mutta Sue otti paikkansa takaisin hänen ja Reedin sovittua välinsä. Menetettyään voimansa Reed joutui vangiksi ja häntä esitti Brute, hänen rikollinen vastakappaleensa Kehittäjän Vasta-Maasta, joka karkotti itsensä Negatiiviselle Vyöhykkeelle tultuaan viimein järkiinsä.
Ihmeneloset jopa hajosivat hetkeksi, jona aikana Doom hypnotisoi Reedin vangitsemaan entiset tiimitoverinsa Voittamattoman Miehen nimellä. Tiimi kokoontui jälleen kun Reed oli yksin käynyt avaruuslennolla Van Allenin säteilyvyöhykkeellä, kollegansa Stephen Beckleyn (myöhemmin Komeettamies) tietojen ohjaamana, saaden voimansa takaisin vahvistuneina, ja Ihmeneloset tuhosivat Doomin viimeisimmän maailmanvalloitusyrityksen. Myöhemmin, haluten normaalia perhe-elämää Reed ja Sue perustivat kodin pikkukaupunkiin Connecticutissa, asuen hiljaa Benjaminin perheenä jatkaen samalla palvelua Ihmenelosissa oikeilla nimillään.
Pelastettuaan armeliaasti planeettoja syövän Galactuksen hengen Reed huomasi joutuneensa oikeudenkäyntiin, jossa vastassa olivat monien Galactuksen syömien maailmojen selvinneet olennot; mutta Reedin vapautti syytteistä viime minuutilla todistus Ikuisuudelta – universumin henkilöitymältä – joka todisti oikeudelle, että Galactus todella on kosmoksen yksi aspekti.
Perherintamalla Suen toinen lapsi syntyi kesken huolimatta Reedin kuumeisista yrityksistä pelastaa sikiö; Reed sai tietää, että hänen oma isänsä Nathaniel eli uutta elämää uuden perheen kanssa toisessa Maassa; ja katkeroitunut Möykky jätti Ihmeneloset, osaksi koska hyvää tarkoittanut Reed oli salannut tiedon Möykyn kyvystä muuttua takaisin ihmiseksi, jonka hän menetti Reedin takia. Benin itse valitsema korvaaja, Hulktar, palveli kauan Ihmenelosissa mutta lähti myöhemmin kun Ben sopi välinsä muiden kanssa ja liittyi takaisin.
Haluten taas normaalia perhe-elämää Reed ja Sue jäivät kokonaan pois Ihmenelosista keskittyäkseen Franklinin kasvattamiseen, jättäen Benin ryhmänjohtajaksi. Korvatakseen heidät Ben värväsi ystävänsä Ihmetytön (Sharon Ventura) ja Kristallin (joka oli ennenkin korvannut Suea hänen ensimmäisen raskautensa aikana ja jälkeen); Reedin ja Suen eläke oli kuitenkin lyhytikäinen. Liittouduttuaan useiden Kostajien kanssa pelastaakseen Franklinin Inferno-kriisin aikana, Reed ja Sue suostuivat vastahakoisesti liittymään Kostajiin, joiden jäsenet olivat vähissä siihen aikaan. Mutta Reed oli liian tottunut johtajuuteen toimiakseen hyvin Kapteeni Amerikan alaisuudessa, joten hän ja Sue lähtivät aktiivisesta palveluksesta Kostajissa vain muutaman tehtävän jälkeen; myöhemmin he peruivat jäsenyytensä kokonaan liityttyään takaisin Ihmenelosiin. He kuitenkin pysyivät Kostajien ystävinä ja liittolaisina.
Kun Reedin ja Doomin luultiin kuolleen muukalaisolento Nälän kanssa käydyn konfliktin jälkeen, todellisuudessa heidät siirsi pois aika-avaruutta halkova Hyperstorm, vaihtoehtoisen tulevaisuuden Franklin Richardsin hullu poika. Hyperstorm piti Doomia kidutettavana vankina ja vangitsi Reedin kaukaiseen menneisyyteen kuukausien ajaksi, jona aikana maailma uskoi Reedin ja Doomin kuolleen. Reedin ollessa poissa Sue otti Ihmenelosten johtajuuden ja toimi roolissaan hyvin, värväten Muurahaismiehen (Scott Lang) tiimin uudeksi tiedemieheksi; hän ei kuitenkaan halunnut uskoa Reedin todella kuolleen ja torjui lähestymisyritykset vanhalta ihastukseltaan Namorilta. Reed pelastui myöhemmin, mutta sitten koko Ihmeneloset näytti kuolevan taistelussa psyykkistä hirviötä Onslaughtia vastaan, tosin he selvisivät salaa uudessa ”Vasta-Maassa”, jonka Franklin vaistonvaraisesti loi. Lopulta he palasivat Maahan.
Vielä yllättävämpi henkiin herääminen tapahtui tiimin joutuessa konfliktiin kosmisen olennon Abraxasin kanssa, kun Franklin paljasti käyttäneensä voimiaan pelastaakseen Suen kuolleeksi luullun toisen lapsen vuosia aiemmin, ja että tämä lapsi oli kasvatettu vaihtoehtoisessa tulevaisuudessa Ihmetytöksi (Valeria Von Doom), joka oli nykypäivän Ihmenelosten liittolainen. Abraxasin häviön sivuvaikutuksena Ihmetyttö palautui alkuperäiseen tilaansa, sikiöksi Suen kohtuun. Tällä kertaa Suen raskaus tuotti terveen tyttövauvan, ristittynä Valeriaksi Tohtori Doomin ensirakkauden mukaan. (Doom oli vaatinut lapsen nimeämistä vastalahjaksi autettuaan vaikeassa synnytyksessä.) Myöhemmin Doom käytti tätä erityistä sidettään lapseen käyttääkseen häntä mystisenä kannattajana, käyttäen taikuutta suorittaakseen yhden armottomimmista ja kamalimmista hyökkäyksistään Ihmenelosia vastaan.
Lopussa Doom joutui omien demonisten apulaistensa vangiksi, mutta ei ennen kuin hän oli arpeuttanut Reedin kasvot kamalalla tavalla läksiäislahjana. Fyysisesti ja henkisesti haavoittunut Reed johti Ihmeneloset Doomin johtajattomaan Latveriaan, jossa hän toimi pakkomielteisesti hajottaakseen Doomin vallan, neutralisoidakseen hänen arsenaalinsa, pyyhkiäkseen Doomin perinnön ja luodakseen paremman valtion, tullen itse aina vain tyrannimaisemmaksi ja ohittaen YK:n uhkaukset kansainvälisistä rikossyytteistä. Samaan aikaan, tiimitovereidensa tietämättä Reed suunnitteli salaa noutavansa Doomin Helvetistä ja asettavansa hänet erityiseen vankilaan toisessa ulottuvuudessa, josta ei voisi paeta; mutta loput Ihmeneloset keskeyttivät tahattomasti tämän noudon sallien Doomin paeta niin pitkäksi aikaa, että hän ehti tappaa Möykyn.
Loput Ihmeneloset palasivat murheissaan Amerikkaan, jossa heidän asemansa viranomaisten silmissä ja heidän maineensa yleisön seassa oli vajonnut valtavasti Latverian tapauksen takia. Ihmeneloset hajosivat, Reed ja Sue erosivat, ja Reedin oli jopa pakko luovuttaa suurin osa patenteistaan hallitukselle osana sopimusta välttää syytteet. Reed oli kuitenkin varma, että Ben voitaisiin herättää henkiin ja hän sai Suen ja Johnnyn mukaansa tälle retkelle, joka johti heidät lopulta Taivaan porteille käyttäen muunneltua versiota Doomin vanhasta laitteesta. He saivat Benin uskomaan, ettei vielä ollut hänen aikansa ja hän suostui palaamaan elävien maailmaan ystäviensä mukana – ja Luojat sallivat sen, parantaen jopa Reedin arvet läksiäislahjana.
Ihmenelosten palattua toimintaan Reed johtaa heitä yrityksissä rakentaa maineensa ja varansa uudelleen. Aikansa hän ohjasi tiimin myös tekemään töitä siviiliammateissa; mutta hänen päätavoitteensa on yhä perheen kasvattaminen, ihmisyyden suojeleminen ja tiedon etsiminen kaikista universumin kolkista ja niiden tuolta puolen.
Voimat ja varusteet
Venyminen; Reed voi venyttää ruumistaan sata kertaa yli normaalimittojen. Lisäksi hän voi halutessaan kutistaa itsensä noin kaksi kertaa tennispallon kokoiseksi – joskin se on hyvin rasittavaa; näin hän teki ainakin seikkailussa "Tomazooma – elävä totemi".
Reed pitää kuitenkin venymiskykyään toisarvoisena: hän arvostaa enemmän tiedemiehen kykyjään, ja hän onkin eräs maailman nerokkaimmista; Tuho (sarjakuvahahmo) on niitä harvoja jotka ovat voittaneet Reedin älyssä. Ihmenelosten päämajan varustus on kokonaan hänen kehittämänsä; samoin hän on luovuttanut eräitä keksintöjään valtion käyttöön, ensi sijassa poliisille.
Samoin hän on lääketieteen asiantuntija; hän mm. toimi synnytyslääkärinä, kun epäinhimillisten kuningasperheen jäsenen Kristallin esikoinen Luna syntyi Kuussa.
Ultimate Herra Fantastinen
Reedin otti suojelukseensa kansainvälisesti tunnettu tiedemies tohtori William Storm Baxter Buildingista, Manhattanin keskustassa sijaitsevasta laitoksesta lahjakkaille lapsille. Reedin isä oli helpottunut päästessään eroon hänestä, joten Reed näki perhettään harvoin sen jälkeen. Hänen ainoat kontaktinsa olivat nuoria oppilaita ja hänen koiransa Einstein. Ikävöiden perhettään Reed rakensi salaa ”Ihmeauton”, polttoaineettoman kulkuneuvon joka pystyi lentämään seitsenkertaisella äänennopeudella, mutta ei koskaan käyttänyt sitä. Viisi ja puoli vuotta Reed tutki N-vyöhykettä, onnistumatta kuitenkaan murtamaan sen salaisuuksia kokonaan kunnes toinen nero Victor Van Damme korjasi Reedin laskelmia; seuraavan viiden vuoden aikana Van Damme auttoi Reediä työssä N-vyöhykkeen matematiikan parissa ja Reed puolestaan auttoi Victoria pienoisrobottien rakentamisessa. Kun hallitus rakensi luonnollisen kokoisen kaukosiirtimen N-vyöhykkeelle, Van Damme teki salassa viime minuutin muutoksia laskelmiin ja portin aktivoiminen loi vaihetason ilmiön, joka muutti Reedin ja hänen ystävänsä ikuisesti antaen heille yli-inhimilliset kyvyt.
Pystymättä vakuuttamaan Van Dammea avukseen muutosten perumisessa, Reed jatkoi keskittymistään tieteeseen täydellistäen siirtimensä N-vyöhykkeelle ja muutellen sitä sopivaksi sekä aikamatkustukseen että pääsyyn rinnakkaisiin ulottuvuuksiin. Tiimin tultua julkisuuteen taistelussa Nihiliä vastaan Las Vegasissa, Reed alkoi kaivata julkista hyväksyntää supersankaruudelle, ehkä kompensoiden isänsä asennetta häneen. Hän nyt tasapainottelee pakkomielteisen rakkautensa tieteeseen ja Susan Stormin kanssa solmimansa romanttisen suhteen ja uuden supersankariasemansa välillä.
Josefiina
Digi- ja väestötietoviraston mukaan Suomessa on nimi Josefiina 1900-luvun alusta vuoden 2019 loppuun mennessä 11 015 ja Josefina 5 745 henkilölle.
Josefiina on feminiininen muoto hepreankielisestä nimestä Yosef, joka on suomalaisittain Joosef. Josefiina on siis Joosefin niin sanottu sisarnimi. Nimet ovat todennäköisesti tulleet suomen kieleen germaanisina lainoina.
Valentine (panssarivaunu)
'''Jalkaväkitankki Mk. III Valentine''' on Vickers-Armstrongin kehittämä panssarivaunu, ja se oli käytössä toisessa maailmansodassa. Sitä valmistettiin vuosina 1940–1944 eri versioineen yhteensä 8 275 kappaletta, joista 1 420 Kanadassa.
Historia
Vuoden 1938 alkupuolella Vickers-Armstrong halusi osallistua jalkaväkitankki Mk. II (A12):n tuottamiseen. Sen sijaan Vickersiltä pyydettiin uuden tankin suunnittelemista joka perustuisi vanhaan A10 Cruiser Mk II -malliin. Vickers suostui pyyntöön, sillä yhtiöllä oli kokemusta A10-mallin rakentamisesta, ja tuo kokemus olisi mennyt hukkaan, jos se olisi siirtynyt rakentamaan A12:ta.
Vickers-Armstrongin uusi tankki oli rungon, jousituksen, moottorin ja vaihteiston osalta sama kuin A10, mutta torni olisi raskaammin panssaroitu ja aseistuksena oli täysin uusi 2-naulainen 40-millinen tykki. Suunnitelmat saatiin valmiiksi ystävänpäivänä (Isossa-Britanniassa St. Valentine's Day) helmikuussa 1938. Siitä sanotaan nimen Valentine tulevan.
Ensimmäinen Valentine luovutettiin armeijalle testejä varten toukokuussa 1940. Se suoriutui testeistä hyvin sen osoittautuessa mekaanisesti luotettavaksi. Ensimmäiset palveluskäyttöön tarkoitetut Valentinet luovutettiin armeijalle myöhään vuonna 1940. Sitä käytettiin vuosina 1940–1941 panssariyhtymien kalustona ns. cruiser-tankin roolissa, koska oikeista cruiser-tankeista oli pulaa.
Valentinen vanhanaikaisuus huomattiin jo vuoden 1941 loppupuolella. Se oli hidas ja pieni torni esti suuremman tykin asentamisen. Valentine III ja Valentine IV -versioissa oli isompi torni, jotta sinne mahtuisi kolme miehistön jäsentä (johtaja, ampuja ja lataaja). Miehistön määrä jouduttiin kuitenkin vähentämään takaisin kahteen, jotta torniin mahtuisi isompi tykki. Yleisesti Isossa-Britanniassa haluttiin, että sen tankkien tornimiehistö olisi kolme, mutta vaatimuksesta jouduttiin nyt tinkimään, koska Valentineen haluttiin suurempi tulivoima. Vuoden 1942 maaliskuusta eteenpäin Valentineihin alettiin asentaa 6-naulainen tykki (Valentine VIII). Muita muutoksia Mk. VIII:ssa oli parempi moottori ja hitsattu panssari. Maaliskuussa 1943 joihinkin Valentineihin asennettiin 75 millimetrin tykki. Alun perin testien piti osoittaa, kuinka hyvin 75 mm:n tykki sopisi A27 Centaur/Cromwell -tankkiin ja Churchilliin, mutta koska se toimi loistavasti myös Valentinessa, siitä päätettiin tehdä uusi versio 75 mm:n tykillä. Tämä viimeiseksi jääneen version nimeksi tuli Valentine XI.
Valentineja rakensi Vickers-Armstrongin lisäksi Metropolitan-Cammell ja Birmingham Carriage & Wagon. Valentineja valmisti myös Kanadassa kanadalainen Pacific Car & Foundry. Kanadassa rakennettiin 1 420 Valentinea, ja kaikki paitsi 30 niistä päätyi neuvostoliittolaisille. Loput päätyivät harjoituskäyttöön.
Valentine oli yksi tärkeimmistä brittiläisistä tankeista toisessa maailmansodassa ja vuonna 1943 se muodosti määrältään lähes neljäsosan Ison-Britannian tankeista. Valentinea on käytetty myös pohjana Archer-panssarintorjuntavaunulle ja Bishop-telatykille, jossa oli 25-naulainen kanuunahaupitsi.
Versiot
'''Valentine I, Jalkaväkitankki Mk. III''': Alkuperäinen malli. AEC:in 6-sylinterinen, 135-hevosvoimainen bensakäyttöinen moottori. Aseistuksena 2-paunainen (40 mm) tykki ja torniin asennettu Besa-konekivääri.
'''Valentine II, Jalkaväkitankki Mk. III*''': Muuten samanlainen kuin Valentine I mutta AEC:in 131-hevosvoimainen dieselmoottori korvasi AEC:in bensakäyttöisen moottorin. Aavikolla käytettävät tankit varustettiin lisäksi hiekkasuojilla ja irrotettavalla lisäpolttoainetankilla.
Valentine IV: Samanlainen kuin Valentine II, mutta moottori on vaihdettu General Motors Corporationin dieselmoottoriin (138 hevosvoimaa).
Valentine V: Muuten samanlainen kuin Valentine III, mutta moottori on vaihdettu General Motors Corporationin dieselmoottoriin (138 hevosvoimaa).
Valentine VI: Ensimmäinen kanadalainen tuotantomalli, rakennettu Yhdysvaltojen/Kanadan insinööristandardien mukaisesti. Ulkoisesti samanlainen kuin Valentine IV. General Motorsin dieselmoottori. Etulevyt valettu pulttaamisen sijaan. Browningin .30-kaliiperinen konekivääri korvasi Besa-konekiväärin 16. valmistetun Valentine IV:n jälkeen. Tuotannossa vuodesta 1941 lähtien.
Valentine VII: Paranneltu Valentine VI, rakennettu Kanadassa. Eri radio ja pieniä sisäisiä muutoksia.
Valentine VIIA: Paranneltu Valentine VII, rakennettu Kanadassa. Irrotettava lisäpolttoainetankki, erilaiset telat ja ajovalojen ympärille rakennettu suojaava kehikko.
Valentine VIII: Muuten samanlainen kuin Valentine III, mutta tykki on vaihdettu 6-naulaiseen (57 mm) ja tornin konekivääri poistettu. Miehistö vähennetty kolmeen.
Valentine IX: Samanlainen kuin Valentine V, mutta tykki vaihdettu 6-naulaiseen (57 mm) ja tornikonekivääri poistettu. Miehistö vähennetty kolmeen.
Valentine X: Tässä mallissa oli 6-naulainen tykki ja 7,92 mm Besa-konekivääri. Paranneltu General Motorsin dieselmoottori (165 hevosvoimaa). Tuotannossa vuodesta 1943 eteenpäin.
Valentine XI: Muuten samanlainen kuin Valentine X mutta 75 mm:n tykillä. Hitsattu rakenne. Viimeinen tuotantoon menevä malli.
Valentine CDL (Canal Defence Light): Tämän mallin torni on korvattu valonheittimellä. Vain muutama muutettiin tällaiseksi.
'''Valentine AMRA Mk. Ib''': Valentine, johon on asennettu pyöriä eteen. Pyörien tarkoitus oli räjäyttää miinoja. Ei koskaan ollut käytössä kentällä.
Valentine Snake: Valentine, joka veti perässään räjähteillä täytettyä metalliputkea. Putki raahattiin miinäkentälle ja räjäytettiin tarkoituksenaan raivata reitti miinakentän läpi. Vain muutamia käytettiin sodan aikana.
Valentine Bridgelayer: Valentine II, josta on torni poistettu ja tilalle asennettu silta, joka voidaan tarvittaessa laskea maahan. Silta on 10,3 metriä pitkä ja 2,9 metriä leveä.
Valentine DD (Duplex Drive): Valentine valittiin tankiksi josta tehtäisiin DD-versioita sen jälkeen, kun Duplex Drive huomattiin toimivaksi vuonna 1941. 650 Valentine Mark. III ja Mark. VIII muunnettiin DD-versioksi. Niitä käytettiin pääosin miehistön kouluttamiseen. Tositoimiin Valentine DD ei koskaan päässyt.
Kolppana
Kolppana on kylä ja entinen luterilainen seurakunta Inkerissä lähellä Hatsinan kaupunkia.